کارنی چوکیومیکا
کارنی چیبوێز چوکویمیکا (لەدایکبووی ٢٠ی تشرینی یەکەمی ٢٠٠٣) یاریزانێکی تۆپی پێی پیشەگەری ئینگلیزییە کە وەک یاریزانێکی ناوەندی یاری دەکات بۆ یانەی خولی نایابی ئینگلیزی یانەی چێڵسی. لە نەمسا لە دایک و باوکێکی نێجیری لەدایکبووە، نوێنەرایەتی ئینگلتەرای کردووە لە ئاستە جیاوازەکانی لاوێتی، لەم دوایەدا کاپتنی تیمی ئینگلتەرای خوار ١٩ ساڵان بوو. چوکویمیکا یاری تۆپی پێی ئەکادیمیای بۆ نۆرسھامپتۆن تاون کردووە، لە تەمەنی دوازدە ساڵیدا چووە ئەکادیمیای ئەستۆن ڤێلا.

کاروانی یانە

ئەستۆن ڤێلا 
چوکویمیکا لە ئەکادیمیای نۆرسھاپتۆن تاون لە ئازاری ٢٠١٦ چووە ناو ئەکادیمیای ئەستۆن ڤێلا. یەکەم گرێبەستی پیشەگەری لەگەڵ ڤێلادا واژوو کرد لە تەممووزی ٢٠٢٠.

چوکویمیکا یەکەمین یاری خۆی ئەنجامدا لە ١٩ی ئایاری ٢٠٢١ لە بردنەوەیەک لە دەرەوەی یاریگای خۆیان لە بەرامبەر تۆتنھام ھۆتسپێر، کە لە چەند خولەکی یەکەمی چونە یاریگا تۆپێکی لە ستونی گۆڵدا. لە ٢٣ی ئایاری ٢٠٢١، بە یاریزانی وەرزی ٢٠٢٠–٢١ی ئەکادیمیای ئەستۆن ڤێلا دانرا. ڕۆژی دواتر، چوکویمیکا بەشێک بوو لە پێکھاتەی ئەستۆن ڤێلائ خوار ١٨ ساڵان کە جامی لاوانی ئێف ئەی بردەوە، لە یاری کۆتاییدا لە پێکھاتەی لیڤەرپوڵی خوار ١٨ ساڵانیان بردەوە ٢–١.

چوکویمیکا یەکەم یاری خۆی بۆ پێکھاتەی یەکەم ئەنجامدا لە ٢٨ی ئابی ٢٠٢١ لە یارییەکدا لە بەرامبەر برێنتفۆرد کە ١–١ بە بەرامبەر بوون کۆتایی ھات، ئاستێکی پێشکەش کرد کە پاول مێرسۆن بە «نایاب» وەسفی کرد و وتی «ئەو ئەبێت بە ئەستێرەیەکی تەواو»

چێڵسی 
لە ٢ی ئابی ٢٠٢٢، ئەستۆن ڤێلا و چێڵسی پشتڕاستیان کردەوە کە یانەکان گەیشتوونەتە ڕێکەوتنێک بۆ گواستنەوەی ھەمیشەیی چوکویمیکا، چاوەڕوانی ڕازی بوونی یاریزانەکە و پشکنینە پزیشکییەکانن. لە ٤ی ئابی ٢٠٢٢، چێڵسی گرێبەستێکی بۆ ماوەی شەش ساڵ لەگەڵ چوکویمیکا واژوو کرد.

کاروانی نێودەوڵەتی 
چوکویمیکا دەتوانێت یاری بکات بۆ ھەر یەک لە ھەڵبژاردەکانی ئینگلتەرا، نایجیریا و ئوسترالیا. دوای ئەوەی دوو یاری بۆ تیمی نیشتیمانی ئینگلتەرای خوار ١٧ ساڵان ئەنجامدا، لە ٢٩ی ئازاری ٢٠٢١، یەکەم یاری خۆی بۆ تیمی ئینگلتەرای خوار ١٨ ساڵان ئەنجامدا لە بردنەوەی ٢–٠ بەرامبەر وێڵز.

لە ٢ی ئەیلوولی ٢٠٢١، چوکویمیکا یەکەمین یاری خۆی بۆ ئینگلتەرای خوار ١٩ ساڵان ئەنجامدا لە کاتی سەرکەوتنیان ٢–٠ لە بەرامبەر ئیتاڵیای خوار ١٩ ساڵان لە یاریگای جیۆرج پارک، ھەروەھا کاپتنی تیمەکە بوو. لە ١٠ی تشرینی دووەمی ٢٠٢١، یەکەم گۆڵی خۆی بۆ ئینگلتەرای خوار ١٩ی تۆمارکرد، لە بردنەوەی ٤–٠ بەسەر ئاندۆرا خوار ١٩ لە یارییەکی پاڵاوتنەکانی سەرکەوتن بۆ جامی ئەورووپای خوار ١٩ ساڵان لە ٢٠٢٢.

لە ١٧ی حوزەیرانی ٢٠٢٢، چوکویمیکا لە تیمی ئینگلتەرا بۆ پاڵەوانێتی جامی ئەورووپی خوار ١٩ی ٢٠٢٢ی ئەورووپا دیاری کرا. چوکویمیکا لە ھەموو یارییەکانی پاڵەوانێتییەکەدا یاری کرد، گۆڵی تۆمار کرد لە بردنەوەکانی قۆناغی کۆمەڵەکان بەرامبەر نەمسا و سڕبیا لە ١ی تەممووزی ٢٠٢٢، دووەم گۆڵی تۆمارکرد لە بردنەوەی ئینگلتەرا بەرامبەر ئیسڕائیل کە ٣–١ بردیانەوە لە کاتی زیادکراوی یاری کۆتایی. ئاستەکانی لە کاتی پاڵەوانێتییەکەدا بووە ھۆی ئەوەی لە تیمی یەکێتی ئەورووپا ناوی ھەبێت.

ژیانی کەسی 
چوکویمیکا لە ڕەچەڵەکی ئیگبۆیە. ئەو لە نەمسا لە دایک و باوکێکی نێجیری لەدایک بووە و لە نۆرسھاپتۆن لە ئینگلتەرا گەورە بووە. برا گەورەکەی کالێب یاری بۆ ئەستۆن ڤیلا دەکات.

ھەروەھا خوێندکاری پێشووی خوێندنگەی کوڕانی نۆرسھامپتۆن بوو.

ئاماری کاروانی وەرزشی

خەڵاتەکان 
ئەستۆن ڤێلای خوار ١٨ ساڵان
 جامی لاوانی ئێف ئەی:٢٠٢٠–٢١

ئینگلتەرای خوار ١٩ ساڵان
 پاڵەوانێتی ئەورووپا بۆ خوار ١٩ ساڵان: ٢٠٢٢

تاکەکەسی
 باشترین پێکھاتەی پاڵەوانێتی ئەورووپا بۆ خوار ١٩ ساڵان: ٢٠٢٢

سەرچاوەکان 

یاریزانانی تۆپی پێی نەمسایی
یاریزانانی تۆپی پێی لاوانی ئینگلتەرا
یاریزانانی ھێڵی ناوەندی تۆپی پێ
یاریزانانی تۆپی پێی ئینگلیز
زیندووان
لەدایکبووانی ٢٠٠٣